**КОНКУРС**

**за избор наставника немачког језика и књижевности ради присуства и опсервације часова наставника у школама у Слободној Држави Баварској, СР Немачка, за школску 2025/2026. годину**

На основу билатералног споразума о сарадњи између Републике Србије и немачке покрајине Слободне Државе Баварске и активностима дефинисаних Радним програмом и Протоколом потписаним на последњем заседању Заједничке владине комисије Републике Србије у новембру 2024. године, Министарство просвете Републике Србије објављује конкурс за пет (5) наставника немачког језика и књижевности ради професионалне размене и подробнијег разумевања наставне праксе у баварским школама.

Програм је подржан и финансиран од стране Министарства за образовање и културу немачке покрајине Баварске и Министарства просвете РС.

 Пет (5) наставника немачког језика из Републике Србије боравиће у СД Баварској у **четрнаестодневном (14)** програму праксе, као облик професионалног развоја, праћења и посматрања рада колега у једној баварској школи у школској 2025/2026. години. Циљ наведене активности је да омогући боље разумевање наставне праксе, побољшање сарадње и стицање практичног знања без директног преузимања одговорности за учешће у настави.

 Министарство просвете РС сноси путне трошкове, док ће српске наставнике угостити баварски наставници.

 Услови конкурса:

1. да је дипломирани наставник немачког језика и књижевности;
2. да је запослен на неодређено или одређено време у **средњој школи** чији је оснивач Република Србија, Аутономна покрајина Војводина или јединица локалне самоуправе;
3. да у последње четири године није учествовао на стручном усавршавању које је у иностранству организовало Министарство просвете;
4. да реализује следеће активности: пројекти, такмичења, иновације у настави, радови из области методике наставе немачког језика и књижевности, рад са одељењима у којима се део наставе изводи на немачком језику, интезивна настава немачког језика, рано учење немачког језика и сл.

 Наставници који конкуришу обавезни су да уз своје пријаве доставе:

1. попуњену пријаву (ОБРАЗАЦ);
2. документацију којом се доказује испуњеност услова тачке 1 из Конкурса (копија дипломе);
3. потврду да су у неодређеном/одређеном радном односу у школи и **да могу да одсуствују са наставе у периоду од 14 дана** (издаје школа);
4. радна биографија;
5. мотивационо писмо.

При рангирању кандидата примењиваће се следећи критеријуми:

1. ангажовање на неодређено време;
2. лиценца за рад у школи;
3. проценат радног времена у настави немачког језика;
4. године стажа;
5. радови из области методике наставе немачког језика, пројекти, награде, освојена места на такмичењима.

Уколико се на Конкурс не јави довољан број кандидата који су запослени на неодређено време, могу се изабрати кандидати који су ангажовани на одређено време.

**Рок за подношење пријава је 30. јун 2025. године до 15.30 часова.**

Непотпуне и неблаговремене пријаве неће бити разматране.

Министарство просвете ће у року од 10 радних дана по истеку конкурсног рока, донети одлуку о избору кандидата.

**Скениране пријаве и конкурсну документацију послати електронском поштом на адресу:**

**srednje@prosveta.gov.rs**

са напоменом: **Конкурс за ,,A job shadowing program” у Баварској**